Նախագիծ 15

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2022թ.

**ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ՝ Ք.ԿԱՊԱՆ, ՁՈՐՔ ԹԱՂԱՄԱՍ, ԹԻՎ 20 ՀԱՍՑԵՈՒՄ ԳՏՆՎՈՂ, ԱՆՇԱՐԺ ԳՈՒՅՔԻՑ 429.25 ՔԱՌ. ՄԵՏՐ ՀԱՍԱՐԱԿԱԿԱՆ ՆՇԱՆԱԿՈՒԹՅԱՆ ՏԱՐԱԾՔԸ ԱՆԺԱՄԿԵՏ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ԿԱՊԱՆԻ ԹԻՎ 3 ԵՐԱԺՇՏԱԿԱՆ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով Կապան համայնքի ղեկավարի առաջարկությունը, ***Կապան*** ***համայնքի ավագանին որոշում է.***

 1. Համայնքի սեփականություն հանդիսացող գույքը՝ Կապան քաղաքի Ձորք թաղամասի թիվ 20 հասցեում գտնվող թիվ 13 ՆՈՒՀ-ի շենքի (Անշարժ գույքի նկատմամբ իրավունքների պետական գրանցման վկայական N 25032016-09-0025) 3-րդ հարկից՝ 201.15 քառ.մետր և 4-րդ հարկից՝ 228.1 քառ.մետր՝ ընդհանուրը 429.25 քառ.մետր   մակերեսով հասարակական նշանակության տարածքը՝ անժամկետ, անհատույց օգտագործման իրավունքով տրամադրել «Կապանի թիվ 3 Երաժշտական դպրոց» համայնքային ոչ առևտրական կազմակերպությանը՝ իր կանոնադրությամբ նախատեսված գործունեությունը իրականացնելու նպատակով:

2. «Կապանի թիվ 13 Նախադպրոցական ուսումնական հաստատության» համայնքային ոչ առևտրական կազմակերպությանը անժամկետ, անհատույց օգտագործման իրավունքով տրամադրված անշարժ գույքից նվազեցնել 429.25 քառ.մետր  համապատասխան մակերեսով տարածք:

3. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

Նախագծի ընդունման նպատակն է Կապան քաղաքի Կապան քաղաքի Ձորք թաղամասի թիվ 20 հասցեում գտնվող թիվ 13 ՆՈՒՀ-ի շենքի 429.25 քառ.մետր   մակերեսով հասարակական նշանակության տարածքը՝ անժամկետ, անհատույց օգտագործման իրավունքով տրամադրել «Կապանի թիվ 3 Երաժշտական դպրոց» ՀՈԱԿ-ին՝ իր կանոնադրությամբ նախատեսված գործունեությունը իրականացնելու նպատակով:

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: